Risfjordelva

Risfjordelva (nordsamisk: Ráššavuolesjohka) er ei elv på Nordkinnhalvøya i Gamvik kommune i Finnmark. Den er 21,9 kilometer lang og har utspring fra et lite tjern 3,5 kilometer nord for Ivarsfjord og renner i nord-nordøstlig retning ned til Koifjordvannet. Fra Koifjordvannet fortsetter elva til munningen innerst i Risfjorden. Fra munningen strekker et 1 kilometer langt estuar seg videre ut over fjorden.

Risfjordelva er en av de beste sjørøyeelvene i Finnmark. Det går også laks og sjøørret opp i elva.

Vassdraget ble i 1993 vernet mot kraftutbygging gjennom Verneplan IV for vassdrag. Vassdraget er verneplanens nordligste, og er et av de mest arktiske på fastlandet. Vernet ble begrunnet med at vassdragets urørthet og beliggenhet gjør det til et anbefalt referansevassdrag. Området er også viktig for reindrift og friluftsliv.

Fotnoter

Referanser 

Elver i Gamvik